अपनी आधिकारिक वेबसाइट पर लिखे बयान में उन्होंने सेना और पुलिस से देश की रक्षा पर ध्यान देने को कहा.सोमवार को ही हैदर अल-अबादी को इराक़ का नया प्रधानमंत्री नामित किया गया है. उन्हें ईरान और अमरीका दोनो का समर्थन है.उधर संयुक्त राष्ट्र का कहना है कि इस्लामिक चरमपंथी के डर से 30 हज़ार लोग भीषण गर्मी में उत्तरी इराक़ की पहाड़ियों में फंस हुए हैं और उनकी 'ज़िंदगी बचाने के लिए तुरंत सहायता' की ज़रूरत है.संयुक्त राष्ट्र की शरणार्थी संस्था के अनुसार सिंजार पहाड़ी पर मौजूद परिवारों के पास न खाना है, न पानी और न ही सिर छुपाने की जगह. सहायता संगठनों का उन तक पहुंचना भी बेहद मुश्किल है.इस्लामिक स्टेट के 10 दिनों पहले सिंजार क़स्बे पर कब्ज़ा करने के बाद यज़ीदी समुदाय के लोग वहां से भाग खड़े हुए थे.पेंटागन के अनुसार मंगलवार को भी अमरीकी हवाई हमले जारी रहे और एक ड्रोन ने आईएस के एक मोर्टार पर हमला किया.संयुक्त राष्ट्र के अनुसार करीब 12 लाख इराक़ी नागरिक देश के अंदर ही विस्थापित हैं.इरबिल में संयुक्त राष्ट्र मानवाधिकार संस्था के लिए काम करने वाले किरॉन ड्वयेर ने बीबीसी को बताया कि पिछले 72 घंटे में कुछ यज़ीदी पहाड़ के उत्तरी छोर से निकलने में सफल हो गए और टिगरिस नदी पार कर सीरिया पहुंच गए हैं, जहां उन्हें मदद मिल रही है.शरणार्थियों को निकाल रहे इराक़ी एयर फ़ोर्स के जहाज़ पर तैनात एक यज़ीदी राहत कर्मचारी ने स्थिति को 'जातिसंहार' करार दिया.उनका कहना था कि चारों ओर सैकड़ों की संख्या में मृतक हैं.मिर्ज़ा डिन्नाए ने बीबीसी को बताया, "आप सोच सकते हैं कि तब कैसी स्थिति होगी जब आप 5,000 लोगों के बीच उतरे, जो सभी हेलिकॉप्टर पर चढ़ना चाहते हों, लेकिन आप 10 या 20 को ही ले जा सकते हों."अमरीकी के अनुसार पिछले पांच दिनों से अमरीका और ब्रिटेन ने खाने, पीने और दवाओं के 310 बंडल आसमान से गिराकर 72740 लीटर पानी और 75,000 प्लेट खाना पहुंचाया है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)